Na temelju čl. 10. st. 1. Zakona o osnivanju Sveučilišta u Zadru („Narodne novine“ br. 83/02), članka 12. st. 3. točka 2. Zakona o visokom obrazovanju i znanstvenoj djelatnosti („Narodne novine“ br. 119/22) i članka 14. st. 1. točka 1. Statuta Sveučilišta u Zadru (siječanj 2023.), Senat Sveučilišta u Zadru na 8. redovitoj sjednici u ak. god. 2022./2023. održanoj 23. svibnja 2023., donosi

P R A V I L N I K O IZMJENAMA I DOPUNAMA

PRAVILNIKA O USTROJU I SISTEMATIZACIJI RADNIH MJESTA

NA SVEUČILIŠTU U ZADRU

Članak 1.

U članku 15**.,** RADNA MJESTA U REKTORATU (izvannastavna radna mjesta) mijenjaju se stručni uvjeti za:

a) Radno mjesto ***4.1. Glavni tajnik*** *–* Javni službenik na položaju I. vrste – rukovoditelj područnog ureda ili službe (koeficijent složenosti poslova 2,134), briše se uvjet “položen pravosudni ispit.“

b) Radno mjesto ***5.1.2. Stručni suradnik*** – Radno mjesto službenika I. vrste – stručni suradnik za pravne, kadrovske i opće poslove (koeficijent složenosti poslova 1,115) navod „završen diplomski ili integrirani preddiplomski i diplomski sveučilišni studij pravne struke“ zamjenjuje se s „završen diplomski ili integrirani preddiplomski i diplomski sveučilišni studij društvenog smjera“.

Članak 2.

U članku 19**.** IZVANNASTAVNA RADNA MJESTA NA ZNANSTVENO-NASTAVNIM SASTAVNICAMA, zaradna mjesta:

***5*. *Dokumentarist*** (Odjel za arheologiju) *–* Radno mjesto službenika I. vrste – stručni suradnik (koeficijent složenosti poslova 1,115), mijenja se broj izvršitelja s 1 (jedan) na 2 (dva).

***9. Tehnički suradnik*** –Radno mjesto službenika III. vrste (koeficijent složenosti poslova 0,970), mijenja se broj izvršitelja s 3 (tri) na 2 (dva).

Članak 3.

Ovaj Pravilnik stupa na snagu danom donošenja.

KLASA:012-01/22-02/02

URBROJ: 2198-1-79-06-23-04

 Rektorica:

 prof. dr. sc. Dijana Vican